Íslenska karlalandsliðið í handbolta steig í gær stórt skref í átt að sæti í undanúrslitum á Evrópumótinu með stórsigri á Frökkum. Ísland mætir Króatíu í næsta leik á morgun.
Þrátt fyrir að vera án átta lykilmanna gerðu yngri og óreyndari leikmenn Íslands sér lítið fyrir og unnu Ólympíumeistara Frakklands með átta mörkum 21-29. Þetta var stærsti ósigur Frakklands á Evrópumóti frá upphafi.
Sagði Guðmundur Guðmundsson landsliðsþjálfari. Viktor Gísli Hallgrímsson átti stórleik í marki Íslands og varði 15 skot. Hann var valinn maður leiksins, og var vægast sagt sáttur að leik loknum.
Íslenska liðið er nú með fjögur stig í öðru sæti riðilsins, líkt og Frakkland í þriðja sæti en Danir eru efstir með sex stig. Endi Ísland og Frakkland jöfn að stigum í riðlinum í öðru og þriðja sæti fer Ísland áfram á innbyrðisstöðu vegna sigursins í gær. Ísland mætir Króatíu, sem er þegar úr leik, í næsta leik á morgun. Ómar Ingi Magnússon, sem var allt í öllu í liði Íslands í gær, hefur fulla trú á íslenska liðinu fyrir verkefnið framundan.
Þrír leikir eru á EM í dag í milliriðli tvö. Klukkan hálf þrjú mætast Pólland og Rússland og sá leikur er sýndur beint á RÚV. Klukkan fimm er leikur Þýskalands og Svíþjóð ogklukkan hálf átta mætast Spánn og Noregur, þar sem Spánn getur með sigri tryggt sér sæti í undanúrslitum. Seinni tveir leikirnir eru sýndir beint á RÚV tvö.